**CENU APTAUJA Nr. TNPz 2025/29**

**“Veļas telpas atjaunošanas darbi Virbu pirmsskolas izglītības iestādē “Zīļuks””**

**INSTRUKCIJA PRETENDENTAM**

1. **Iepirkuma priekšmets:**
	1. **Iepirkuma priekšmets: “Veļas telpas atjaunošanas darbi Virbu pirmsskolas izglītības iestādē “Zīļuks””.**
	2. Prasības norādītas 1. pielikumā – Lokālā tāme.
	3. Līgums ar cenu aptaujas uzvarētāju tiks noslēgts, pēc šīs cenu aptaujas rezultātā noskaidrotā finansējuma apjoma, kas nepieciešams darbu veikšanai, pieprasīšanas, apstiprināšanas un saņemšanas.
	4. **Paredzamais līguma izpildes laiks:** 30 dienas no līguma noslēgšanas brīža.
	5. **Izpildes vieta:** Virbu pirmsskolas izglītības iestāde “Zīļuks”, Torņu iela 21, Jaunpagasts, Virbu pagasts, Talsu novads, LV – 3292.
2. **Piedāvājuma iesniegšanas vieta:**
	1. Piedāvājumus Pretendenti iesniedz, nosūtot tos uz e-pastu: iepirkumi@talsi.lv līdz **2025. gada 12. maijam plkst. 10.00**.
	2. Kontaktpersona: Virbu pirmsskolas izglītības iestādes “Zīļuks” vadītāja Sandra Bērziņa, tālr. 29121365, e-pasts: sandra.berzina@talsi.lv.
	3. Iesūtot piedāvājumu pretendentiem **obligāti** jānorāda: Pieteikums cenu aptaujai **“Veļas telpas atjaunošanas darbi Virbu pirmsskolas izglītības iestādē “Zīļuks””**, identifikācijas Nr. TNPz 2025/29.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 1. pielikumam – Lokālā tāme un tā jāaizpilda ievērojot noteikumus par Latvijas būvnormatīvu LBN 501-17 “Būvizmaksu noteikšanas kārtība”.
	3. Pretendents iepriekšējo 3 (trīs) gadu laikā (2022., 2023., 2024. un 2025. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros veikti sanitārtehnisko telpu atjaunošanas darbi. Pie iesniedzamajiem dokumentiem jāpievieno no pretendenta puses aizpildīts 4. pielikums – Pretendenta kvalifikācija un pieredze, pieredzi apliecinoši dokumenti (piemēram, pieņemšanas – nodošanas akts vai darbu izpildes dokumentācija), kurā var iegūt informāciju par pieredzes apjomu un 1 (viena) atsauksme.
	4. Lai izvairītos no kļūdām un telpu vienkāršotie atjaunošanas darbi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno “Apliecinājums par objekta apsekošanu” (2. pielikums).
	5. Piedāvājums jāiesniedz, aizpildot 3. pielikumu – Pretendenta pieteikums un finanšu piedāvājums.
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Apmaksa tiek veikta 10 (desmit) darba dienu laikā pēc darbu pieņemšanas – nodošanas akta parakstīšanas un e-rēķina saņemšanas Sabiles un Stendes apvienības pārvaldes oficiālajā e-adresē: \_DEFAULT@40900041078. Sūtot strukturētos elektroniskos e-rēķinus XML formātā, lūgums rēķinam klāt pievienot PDF faila formātu
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Objekta apsekošana:** Pirms piedāvājuma iesniegšanas, Pretendentiem ir jāapseko objekts. Objektu iespējams apsekot iepriekš vienojoties par apsekošanas laiku ar 2.2. punktā minēto kontaktpersonu. *Ja pretendents uzskata, ka objekta apsekošana pirms piedāvājuma iesniegšanas nav nepieciešama, tam Cenu aptaujas 2. pielikums – objekta apsekošanas apliecinājums nav jāiesniedz, un tā neiesniegšana netiks vērtēta kā piedāvājuma noraidīšanas iemesls. Objekta neapsekošanas gadījumā pretendentam jāņem vērā, ka tas nevarēs celt pretenzijas par neatbilstībām projektā un darbi, kas objekta apsekošanas laikā pretendentam, kā profesionālam būvdarbu veicējam, nevarēja būt nepamanāmi (minēto darbu nepieciešamība bija acīmredzama un bez tiem būvdarbu izpilde nav iespējama), nevar tikt uzskatīti par neparedzētiem papildu darbiem, līdz ar to, ja radīsies šādu būvdarbu nepieciešamība, būvniecības laikā radušās papildus izmaksas, kas šī iemesla dēļ nebūs iekļautas būvniecības tāmē, būvdarbu veicējam būs jāsedz no saviem līdzekļiem.*
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un Darba apjomu tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Darba apjomu tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Darba apjomu tāmē noteiktajām prasībām, kā arī citos gadījumos, kas noteikti normatīvajos aktos.